Az Abraka-Dabra Hastánc Csoport bemutatója
2025-08-30 16:00 - 17:00 (Europe/Budapest) | Virágok és Kívánságok tere, Alkotmány utca, Szentendre, Pest megye, 2000, Magyarország
Az Abraka-Dabra Hastánc Csoport bemutatója a Virágok és Kívánságok terén, a Szentendre Éjjel-Nappal Nyitva Fesztivál szombati napján, 16 órától.

Süti, a kisegér és a váratlan esemény
2025-08-30 16:00 - 17:00 | Parti Medve, Ignatovity Jakov utca 2., Szentendre, Pest, 2000
A nagy sikerű Süti könyvsorozat legújabb részének könyvbemutatója kézműveskedéssel.

FÜVESKÖNYV WORKSHOP
2025-08-30 16:00 - 19:00 | Szentendrei Régi Művésztelep, Bogdányi u. 51., Szentendre, Pest, 2000
Füveskönyv készítő workshop, irkafűzés technikával.
A workshop során a részvevők elkészíthetik saját Füveskönyvüket, a számukra fontos bölcsességekkel, álmokkal, élményekkel. A folyamat során a kollázs, a rajz, vagy éppen a festés technikáját próbálhatják ki a résztvevők.

"Mana Classes 3.0" ékszerkiállítás
2025-08-30 16:00 - 20:00 | Mana Ékszerstúdió, Görög utca 4., Szentendre, Pest, 2000
A Mana Ékszerstúdió 2003-ban alakult Szentendrén, azzal a céllal, hogy láthatóvá és elérhetővé tegye a kortárs ékszer műfajának legújabb hazai eredményeit. A 2005 óta Jermakov Katalin ötvösművész vezetésével működő stúdió -amely egyszerre nyitott műhely és galéria – a kezdetektől fontos feladatként tekint az oktatásra is. A rendszeresen induló, többszintű ékszerkurzusok, alapozó technikai tanfolyamok, az alapvető tervezési elveket bemutató designkurzusok és mesterkurzusok mellett számtalan nemzetközi workshopra is sor került az elmúlt 22 évben. Ezek az adott téma vagy különleges technológia köré szerveződő workshopok, (melyeken francia, német, amerikai, indonéz, holland, izraeli, dán és svéd hallgatók mellett több mint 40 finn kolléga vett már részt), remek alkalmat kínálnak a nemzetközi szakmai kapcsolatok kialakítására, hozzájárulva a stúdió nemzetközi ismertségéhez.
Ezévben a SZÉN idejére szervezett kiállításon válogatást mutatunk az elmúlt év design kurzusain készült ékszerekből, ehhez kapcsolódóan műhelybemtatókkal, tárlatvezetéssel várjuk az érdeklődőket.
Ünnepélyes megnyitó és tárlatvezetés:
augusztus 30. szombat 16:00

Műhelybemutató és tárlatvezetés:
augusztus 31. vasárnap 10:00 és 16:00

Feel:It SUMMER CLOSIG '25 | Kacsakő 2.0
2025-08-30 16:00 - 23:00 | Kacsakő Bisztró, Duna korzó 21, Szentendre, Pest, 2000, Magyarország
Feel:it – Nyárzáró a Duna-parton Kacsakő Bisztró, Szentendre 2025. augusztus 30. | szombat 16:00 – 23:00 Belépés: ingyenes
Az év legmelegebb hónapját egy igazán különleges eseménnyel zárjuk le – visszatérünk Szentendrére, a Kacsakő Bisztróba, hogy méltóképp búcsúztassuk a nyarat ott, ahol a természet, a város és a zene egy ritmusra lüktet.
Ez az este több szempontból is ígéretes: A Szentendre Éjjel-Nappal Nyitva Fesztivál is ezen a hétvégén zajlik, így az egész város megtelik élettel, művészettel, pezsgéssel –és mi is hozzátesszük a magunk részét, ahogy azt csak a Feel:it tudja.
Deep, house és melodic ütemek Frissítő italok Finom falatok Naplemente a Duna-parton Piknik vibe és baráti hangulat Családbarát környezet
Ha van tökéletes pillanat arra, hogy megálljunk, visszanézzünk a nyárra, és egy utolsó nagy levegővel elmerüljünk a zenében – akkor az ez.
——ENGLISH——
Feel:it – Summer Closing by the Danube Kacsakő Bistro, Szentendre Saturday, August 30, 2025 4:00 PM – 11:00 PM Free entry
We’re closing out the hottest month of the year with a truly special event– returning to one of our favorite riverside spots, Kacsakő Bistro in Szentendre, to say goodbye to summer where nature, city, and sound meet in perfect harmony.
This evening promises to be even more vibrant than usual: The “Szentendre Éjjel-Nappal Nyitva” Festival will be in full swing that weekend, bringing art, life, and energy to every corner of the town –
and we’ll be there, adding the Feel:it vibe to the rhythm of it all.
Deep, house, and melodic grooves Refreshing drinks Tasty bites Sunset by the Danube Picnic vibes & laid-back atmosphere Family-friendly setting
If there’s a perfect moment to pause, reflect on the summer, and take one last deep breath before the seasons change – this is it.
Join us, feel the moment, and let’s wrap up this unforgettable summer – the Feel:it way.

14. Rotary Jótékonysági Gumikacsaverseny
2025-08-30 17:00 - 18:00 | Bükkös patak (Kanonok utcai hídtól az Apor hídig)
Idén is 1000 darab sorszámozott Gumikacsa száguld végig a Bükkös patakon, hogy eldöntsék ki a leggyorsabb versenyző.
Miden egyes kacsához tartozik egy támogatói jegy, amelyet a versenyt megelőző napokban a szentendrei Tourinform irodában, 23-án és 30-án szombaton a szentendrei piacon vagy a verseny napján 15:00 órától a helyszínen lehet megvásárolni. Az első 15 helyen befutó Gumikacsa és a hozzátartozó támogatói jegy boldog tulajdonosa értékes ajándékokkal lesz gazdagabb, amelyet a verseny helyszínén, az eredményhirdetéskor vehet át. A verseny tárgyi nyereményeinek összértéke több százezer forint, hamarosan egyesével is bemutatjuk a támogatóinkat és a nyereményeket.
A fődíj, ahhogy mindig, 2025-ben is egy vadonatúj gyermek mountainbike kerékpár.
A támogató jegyek ára: 1.000 Ft.
További részletekért kövessétek be az eseményt!

A széf rejtélye - szabadulószoba a könyvtárban
2025-08-30 17:00 - 18:00, 2025-08-30 18:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Nemrégiben a könyvtárban, egy titkos rekeszben különleges, henger alakú széfet találtak. Mostanáig senki sem tudta kinyitni a rejtélyes szerkezetet. Ha sikerül feltörni a kódot, megszerezhetitek a rég elveszettnek hitt kincseket és kijuthattok a könyvtárból. Igazi kaland, szórakozás! Gyertek! 3-6 fős csapatok jelentkezését várjuk!
Részvételi díj 2000 Ft/fő, regisztráció az info@gyalogkaland.hu címen.
Időpont: 2025. augusztus 30. szombat 16:00, 17:00, 18:00

Akvamarin bölcsessége könyvbemutató és kiállítás
2025-08-30 17:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Női archetípusok Sugár Zsigmond meséiben, Ur Eleonóra festményein, mitológiában, asztrológiában.
A festőt, Ur Eleonórát az édesanyja „Kincsecském”-nek, a keresztanyja „Gyémántom”-nak szólította, ez ihlette a kilenc női portré nevét, a kilenc drágakövet. A női archetípusok tanulmányozása ösztönözte a nők sokféleségének ábrázolására.
Sugár Zsigmond mese- és ifjúsági írót megihlette e sorozat, a batikfestményeken megjelenő nők titkai. A krokodilbőrbe bújtatott leány, a társát lantjátékával segítő asszony, a madárrá változó királylány sorsfordító próbán esik át. Egyikük sem a győzelemre vágyik, hanem a teljességre. Az élet vizét isszák s itatják szeretteikkel és velünk, az olvasókkal. Női bölcsességük hol egy görög mítosz nyomán csillan meg, hol egy régen elfeledett népmese töredékében.
Ur Eleonóra festményei által ihletett, most megjelenő mesekönyv bemutatója, ahol Sugár Zsigmond felolvas, Ur Eleonóra az asztrológiában megjelenő női archetípusokról mesél.

ÍLIÁSZ - Gyabronka József Homéroszt olvas
2025-08-30 17:00 - 18:00 | Ferenczy Múzeum, Kossuth Lajos u. 5., Szentendre, Pest, 2000
Íliász
Gyabronka József Homéroszt olvas

Homérosz eposzai végtelenül gazdag, klasszikus remekművek, hősök és istenek történetei – emberi, nagyon is átélhető helyzetekkel, problémákkal, helyenként humorral. Az Íliász a háborúról szól – már ez is szomorúan aktuálissá teszi.
Homérosz a Kr.e. 8. században írta az Íliászt, a trójai háború majdnem öt évszázaddal korábban, 1200 körül zajlott.
Parisz, a trójai király, Priamosz egyik fia „a legszebbnek” járó almát Héra, Pallasz Athéné és Aphrodité közül Aphroditének adta, aki cserében a világ legszebb asszonyát ígérte neki. Ő volt Heléna, a görög Meneláosz felesége. Parisz megszöktette Helénát – majd hamarosan kitört a háború. Meneláosz testvére a görög fővezér, Agamemnón, mellettük harcol a görög seregben Odüsszeusz, Diomédész, Aiász, Akhilleusz, Patroklosz, és az öreg Nesztor. Velük szemben, a trójai oldalon Priamosz, az öreg király és a két fia, Parisz és Hektor, a legnagyszerűbb trójai hős.
Az eposz nem a trójai mondakör egészét, csak a trójai háború utolsó, tizedik évének egyetlen epizódját meséli el, amely Akhilleusz haragjával kezdődik, és Hektór halálával, illetve Akhilleusz és az öreg Priamosz találkozásával végződik, a világirodalom egyik legszebb jelenetével.
Dramaturg: Török Tamara

augusztus 29. péntek este 19.30-kor és augusztus 30. szombat délután 17 órakor

Helyszín: a Ferenczy Múzeum udvara (Szentendre, Kossuth Lajos utca 5.)

Kurátori tárlatvezetés az Inflow Nemzetközi Kortárs Művészi Ékszerkiállításon
2025-08-30 17:00 - 18:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A tárlatvezetésen való részvétel ingyenes.

BETELT! Irodalmi séta
2025-08-30 17:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
A könyvtárból kiindulva barangolunk a belvárosban a szentendrei írók-költők lába nyomát követve. Idézeteket hallhatunk, érdekes – helyenként meghökkentő vagy személyes – történeteket ismerhetünk meg.
Sétavezető: Komáromi-Raisz Borbála
Indulás: Hamvas Béla Pest Megyei Könyvtár, Hamvas olvasósarokIdőtartam: 1,5-2 óraMaximális létszám: 25 fő
A program ingyenes, de regisztrációhoz kötött. Jelentkezés a helytortenet@pmk.hu címen.

MIND1 zenekar | Szentendre hangjai színpad
2025-08-30 17:30 - 18:30 | Lázár Cár tér, Dunakorzó, Lázár cár tér, Szentendre, Pest megye, 2000
Mi egy tőzsgyökeres Szentendreiekből álló feldolgozás zenekar vagyunk, repertoárunkban szerepel: Bryan Adams, ABBA, Máté Péter és még sokan mások!
A zenekar kizárólag feldolgozásokat játszik….csak egy picit másképp.
Ének: Bicsár Marianna
Dob: Gubenyák László
Basszusgitár: Petrik Zoltán
Gitár: Dózsa Csaba

Megnyitó | Inflow Nemzetközi Kortárs Művészi Ékszerkiállítás
2025-08-30 18:00 - 19:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

9:00 – 15:00: Szakmai szimpózium17:00 – 18:00: Kurátori tárlatvezetés18:00 – 19:00: Megnyitó & díjátadó gála (zenei közreműködő: Orbán Bori)20:00 – 21:00: Victoria Wang – divat performance
A kiállítás 2025.08.30 – 2025.09.21. között ingyenesen látogatható.
A Ferenczy Múzeumi Centrum idén második alkalommal fogadja be az InFlow nemzetközi ékszerkiállítást. Az Inflow küldetése, hogy a kortárs ékszert, mint a viselhető művészet egyik formáját emelje ki, hangsúlyozva annak narratív erejét és kulturális jelentőségét. A kiállítás platformot teremt innovatív művészek számára világszerte, elősegítve a párbeszédet, inspirálva a kreativitást, és összekapcsolva a közönséget a kortárs ékszerek mély üzeneteivel.
Központi gondolata a narratív tér, amely az alkotások történeteit, személyes jelentéseit, vagy épp globális üzeneteit állítja fókuszba. Fedezd fel a kortárs ékszer történeteit és mélyebb üzeneteit! Ismerd meg 29 ország 82 művészének alkotásait!
A tárlatvezetésen való részvétel ingyenes.

NINCS VISSZAÚT dokumentumfilm-sorozat / augusztus 28. - szeptember 2.
2025-08-30 18:00 - 19:15 | P’Art Mozi, Dunakorzó 25., Szentendre, 2000, Magyarország
A „Nincs visszaút” egy lenyűgöző, részes dokumentumfilm sorozat, amely két magyar férfi közel négyéves világkörüli biciklis kalandját követi. Az utazás nemcsak a Föld tájait tárja fel, hanem egy mély belső átalakulás története is. A főszereplők ismeretlen kultúrákat és embereket megismerve fizikai és érzelmi határaikat feszegették. A sorozat lenyűgöző képi világgal és őszinte narratívákkal mutatja be a bátorságot, önreflexiót és az élet értelmének keresését.
Földkörüli bringás utazásra indulunk Ádámmal és Adorjánnal a Szentendre Éjjel-Nappal Nyitva Fesztivál 0. napján!
augusztus 28. (csütörtök) 18:00
https://partmozi.hu/jegyrendeles/3504
1-3. rész
A vetítés után vendégünk lesz Szabó Ádám rendező.
A világkörüli biciklis kaland folytatódik a Szentendre Éjjel-Nappal Nyitva Fesztiválon!
augusztus 29. (péntek) 18:00https://partmozi.hu/jegyrendeles/35054-6. rész
augusztus 30. (szombat) 18:00https://partmozi.hu/jegyrendeles/35067-9. rész
augusztus 31. (vasárnap) 18:00https://partmozi.hu/jegyrendeles/350710-12. rész

Egy kis tekeréssel levezetjük a háromnapos bulit, lezárul a világkörüli út. Jönnek a SZÉN AFTER vetítések!

szeptember 1. (hétfő) 18:00https://partmozi.hu/jegyrendeles/350813-15. rész
szeptember 2. (kedd) 18:00https://partmozi.hu/jegyrendeles/350916-18. rész

A tartalom nem rendelkezik korhatár-besorolással.

Tárlatvezetés Topor Tündével a Mágikus kör című kiállításban
2025-08-30 18:00 - 19:30 | Czóbel Múzeum, Templom tér 1., Szentendre, Pest, 2000
Augusztus 29-31. között idén húszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Ismerd meg Czóbel Béla művészetét, a 20. század eleji magyar modernizmusban betöltött katalizátorszerepét, társadalmi és szellemi környezetét!
Tárlatvezető: Topor Tünde
Belépőjegy: 3000 Ft (múzeumi belépő)
Regisztráció: regisztracio@muzeumicentrum.hu

Street Salsa
2025-08-30 18:00 - 21:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Bailar Tánciskola tagjai idén is megtáncoltatják a Dumtsa korzó elején sétálókat salsával, merengue-vel, bachata-val, cha-cha-cha-val, sonnal, animációval. Táncolj Szentendre!

Élményke viksiddel
2025-08-30 18:00 - 21:00 | Parti Medve, Ignatovity Jakov utca 2., Szentendre, Pest, 2000
Ékszerkészítés Vikivel színes üveggyöngyökből és ásványokból.
Részvételi díj: 4.900 Ft/fő (2 db ékszer készíthető)
8 éves kortól ajánljuk.

5 vagy $árkány | Szentendre hangjai színpad
2025-08-30 19:00 - 20:00 | Lázár Cár tér, Dunakorzó, Lázár cár tér, Szentendre, Pest megye, 2000
Idén 10 éves, a szentendrei gyökerekből táplálkozó,5 vagy $árkány zenekar.Nem specializálódunk egyetlen előadóra, vagy egyetlen zenei stílusra. Blues-rock, Blues-funk, Jazz-rock és Pop alapokra épülő, cover zenekar vagyunk, saját stílusú feldolgozásokkal.Változatos, táncolható műsorral, saját Mashup-okkal készülünk, minden koncertünkre.Szentendre kultikus helyein nagy sikerrel játszottunk már,de a 10. születésnapi koncertünk előtt, az évfordulós „turné” jelentős állomása a Szentendre éjjel-nappal.
5V$ Zenekartagok:Bolló Gergő – dobHolló Szabó Zsófi – ének – vokálKiss Gergő – gitár – vokálRebea Härtel – énekSándor Attila – basszusgitárSzentesi Péter – billentyű – vokál

A bor filozófiája
2025-08-30 19:00 - 20:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Hidegkuti Gergely borász előadása és borkóstolója
Az est folyamán Hamvas Béla A bor filozófiája című műve áll a középpontban. Részleteket hallhatunk az esszéből és megkóstolhatjuk a Hamvas által ajánlott borokat.
A belépés ingyenes, de regisztrációhoz kötött! REGISZTRÁCIÓ

Intergeese Trió | Jazzudvar
2025-08-30 19:00 - 20:00 | Városháza udvar, Városház tér 3., Szentendre, Pest, 2000, Magyarország
Az Intergeeset három fiatal zenész alapította 2023 februárjában. A tagok mindegyike különböző zenei háttérből érkezett és új, aktív résztvevői a feltörekvő zenész-szcénának. A trio felállás kellő szabadságot, ugyanakkor fontos feladatot ad a fiataloknak a közös muzsikálásban. Zenei inspirációjuk összetett: egyaránt megtalálhatóak benne a post-bop és avantgárd jazz nagymesterei, a kortárs jazz-zenészek, késő huszadik-századi pop és hip-hop előadók, de az autentikus magyar népzene is. Mindezeket felhasználva törekednek sajátos, sokszor hangszeridegen hangzást kialakítani, műfajokat keverni, határokat feszegetni. Koncertjeiken saját szerzeményeiket játsszák, új zenei utakat keresve az írott- és improvizált zene határvidékén. A zenekar a 2024-es Jazz Showcase szakmai díjazottja.
Közreműködők:
Horváth Áron – cimbalom
Mohácsy Lőrinc Ágoston – nagybőgő
Fekete Zoltán – dob
Social:
ig: @intergeese
facebook

Művész TeraszKoncertek
2025-08-30 19:00 - 20:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

Tárlatvezetés Pirk János festőművész állandó kiállításán
2025-08-30 19:00 - 20:00 | Pirk János Múzeum
PIRK JÁNOS (1903-1989), Munkácsy díjas festőművész, a XX századi magyar művészet és ezen belül a szentendrei festészet egyik kiemelkedő alkotója, számos szakmai és állami kitüntetés díjazottja, Szentendre Város Díszpolgára, Pro Urbe díjasa volt.
MŰVÉSZI PÁLYÁJA, mely 1919–1989-ig hetven évet ívelt át, a Nagybányai Művésztelepen indult, további állomásai Budapest, Róma, Párizs, Nagybánya, Gödöllő és Szentendre voltak.
Tárlatvezetésre hívjuk az érdeklődőket a Pirk János Múzeumba, mely során Dr. Bodonyi Emőke művészettörténész és a művész gyermekei Pirk László festőművész és Pirk Veronika kalauzolják a kedves vendégeket az állandó kiállítás képei között.
Kedvezményes belépődíj összege: 1000 Ft
Fotó: Pirk János – Háborús nyomor

Orbán Bori és Pánczél Kristóf koncert
2025-08-30 19:00 - 20:00 | Szentendrei Régi Művésztelep, Bogdányi u. 51., Szentendre, Pest, 2000
Orbán Bori (ének) és Pánczél Kristóf (zongora,ének) francia és magyar sanzonokkal varázsolja el a közönséget. A fiatal énekesnő, aki színpadon már eljátszotta a világhírű sanzonénekes, Édith Piaf szerepét, most Karády, Piaf és más francia előadók bőrébe bújva idézi föl azt a kort, amikor ez a műfaj mindent elmondott az érzelmek, a szeretet és a szerelem világáról.

Orientális táncbemutató
2025-08-30 19:00 - 20:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Miss Bellydance Hungary cím tulajdonosa, Tóth Szilvia tart orientális táncbemutatót.
Tóth Szilvia vagyok, orientális táncos. Az orientális tánc, hastánc 14 éves korom óta szerves része az életemnek. Számos hazai és nemzetközi versenyen szerepeltem kiemelkedően, az egyik legnagyobb büszkeségem, hogy a Miss Bellydance Hungary cím tulajdonosa lehetek. Azonban a tanításban találtam meg a valódi szenvedélyem. A táncóráimon szeretném, hogy aki részt vesz, érezze meg a saját könnyed vagy éppen nehéz részét a tánc nyelvén keresztül. Érezze a kapcsolódást önmagával, a nőiségével.
A célom, egy összetartó szerető közösség létrehozása ahol mindenki jól érezheti magát és megbecsülve érzi magát. Közel 15 év színpadi, verseny és oktatási tapasztalattal várom a hozzám fordulókat ötvözve az önismereti és spirituális utamon tapasztalt és tanult elemekkel.

Czakó Zsófia: NAGYPÉNTEKEN NEM ILLIK KERTÉSZKEDNI felolvasószínház
2025-08-30 19:00 - 20:00 | Ferenczy Múzeum, Kossuth Lajos u. 5., Szentendre, Pest, 2000
A regény színpadi változatát felolvassa: Hartai Petra
Dramaturg: Török Tamara
Rendezte: Máté Gábor
Az előadás után Czakó Zsófiával Máté Gábor beszélget.
„Hogyan lehet megúszni, élni, lavírozni mások akarata, vágyai között, keresve és remélve, közben megértjük saját céljainkat, és ráeszmélünk végre, mi mit is akarunk. Nem véletlen, hogy a remekül sikerült kötet rövidlistás volt a Margó-díjon.” (Grecsó Krisztián)
Czakó Zsófia regényének elbeszélője egy olasz férfival él, távol a magyarországi kisvárostól, amelynek katolikus miliőjében felnőtt. A milánói dóm konténerkasszájában dolgozik, ahol jegyeket értékesít. Jól fizető állást hagyott ott ezért a munkáért, és – bár sem az olasz, sem a magyar családja nem érti, mit keres ezen a helyen – hosszú ideje először érzi szabadnak magát.
AUGUSZTUS 30. szombat, 19 óra
HELYSZÍN: a Ferenczy Múzeum udvara (Szentendre, Kossuth Lajos utca 5.)
Belépő: 1500 Ft

3 múzeum - 3 történet - 3 élethelyzet | Állati segítők nyomában Nagy Lucával
2025-08-30 19:00 - 20:30 | Kmetty Múzeum, Fő tér 21., Szentendre, Pest megye, 2000
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Az állatmesék rendkívüli erővel hatnak. Támogatnak szorongató élethelyzetekben, nehéz döntéshelyzetekben, segítenek az idejét múlt sémákkal való leszámolásban. Felszabadító érzés a velük való – azaz a belső erőforrásainkkal való kapcsolódás. Nagy Luca meseterapeutával a Kmetty Múzeumba, a Czóbel Múzeumba és a Szentendrei Képtárba is ellátogatunk.Regisztráció: regisztracio@muzeumicentrum.huSétajegy: 3.000 Ft (múzeumi belépő)

Esti-éjjeli kaland a Szabortá(zs) Szabadulószobában
2025-08-30 19:30 - 22:30 | Szabortázs Szabadulószoba, Malom utca 4/a., Szentendre, Pest megye, 2000, Magyarország
A 2024 év végén a belvárosban nyílt Szabo(r)tázs szabadulószoba első alkalommal kapcsolódik be a Szentendre Éjjel-Nappal Nyitva Fesztivál programjaiba. A játékos kedvű, kalandra vágyó csapatok számára különleges, esti, gyertyafényes programmal készülünk. Történetünk egy régi, hangulatos belvárosi borospincében játszódik (kezdődik?) az 1930-as években. A játék egy idillikus borozgatással indul, de az élet mindig tartogat meglepetéseket és kihívásokat…
A játék előzetes bejelentkezéshez kötött, regisztrálni a szabortazs@gmail.com e-mail címen lehet.
Kivételes módon a nyitvatartási időben látogatható lesz a fogadótér, így azok is megtekinthetik a kétszáz éves épület alatt húzódó borospince egyes részeit, akik nem szeretnének játszani.
Árak:

A játék ára: 1-3 fő esetén 15 000 Ft; 4-6 fő esetén 18 000 Ft; 7-8 fő esetén 20 000 Ft. (A helyiség fizikai adottságai miatt egyszerre maximum 8 fő tud játszani.)

A fogadótér ingyenesen látogatható 19:30 és 22:30 között.

Mozi a múzeumban
2025-08-30 20:00 - 21:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Lépj közelebb a szentendrei művészekhez – most nem ecsettel, hanem kamerán keresztül! A Ferenczy Múzeumi Centrum válogatást mutat be az elmúlt évek során készült portréfilmjeiből, amelyek a város meghatározó alkotóinak világába engednek betekintést. Ismerd meg a művészeket úgy, ahogyan ritkán látni őket: gondolataikon, emlékeiken és műtermi pillanataikon keresztül.
Részvétel: Ingyenes

BOLYONGÓ MÁRAI improvizatív összművészeti performansz
2025-08-30 20:00 - 21:00 | Szentendrei Régi Művésztelep, Bogdányi u. 51., Szentendre, Pest, 2000
Krizbai Gergely – Krizbo és öccse, Krizbai Domokos évek óta foglalkoznak a zene és kép kapcsolatával. Előadásaik során a Krizbai-testvérek egymásra reagálva, improvizatív módon alkotnak: Krizbo élőben rajzol, Domó pedig zenét szerez. Kettejük audio-vizuális párbeszédéből jön létre az előadás. Közös témájuk a Bolyongó Herceg, Krizbo képeinek magányos főszereplője, de ezen az alkalmon az egyes zenés-illusztrációk kiindulásához Márai Sándor „Füveskönyv” című művéből, véletlenszerűen kiválasztott idézetek szolgálnak.
